CELEX: 32007D0265
Language: sl
Date: 2007-04-26 00:00:00
Title: 2007/265/ES: Odločba Komisije z dne 26. aprila 2007 o spremembi Priloge E k Direktivi Sveta 92/65/EGS zaradi vključitve dodatnih zdravstvenih ukrepov za trgovino z živimi čebelami in posodobitve vzorcev zdravstvenih spričeval (notificirano pod dokumentarno številko C(2007) 1811)( Besedilo velja za EGP).

1.5.2007   
            
            
               SL
            
            
               Uradni list Evropske unije
            
            
               L 114/17
            
         
      ODLOČBA KOMISIJE
   
   z dne 26. aprila 2007
   o spremembi Priloge E k Direktivi Sveta 92/65/EGS zaradi vključitve dodatnih zdravstvenih ukrepov za trgovino z živimi čebelami in posodobitve vzorcev zdravstvenih spričeval
   (notificirano pod dokumentarno številko C(2007) 1811)
   (Besedilo velja za EGP)
   (2007/265/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 92/65/EGS (1) z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS in zlasti člena 22 Direktive,
   ob upoštevanju naslednjega:
   
               (1)
            
            
               Vzorec spričevala za trgovanje z živimi čebelami (Apis mellifera) znotraj Skupnosti je določen v delu 2 Priloge E k Direktivi 92/65/EGS. To zdravstveno spričevalo ne vsebuje nobenih zdravstvenih zahtev glede malega panjskega hrošča (Aethina tumida) ali glede pršice Tropilaelaps (Tropilaelaps spp.), saj pojav teh škodljivcev v Skupnosti do zdaj še ni bil zabeležen.
            
         
               (2)
            
            
               Zaradi nevarnosti teh škodljivcev je treba o pojavu zadevnih škodljivcev uradno obveščati Mednarodni urad za živalske kužne bolezni (OIE), zaščitni ukrepi za uvoz živih čebel iz tretjih držav pa so bili sprejeti z Odločbo Komisije 2003/881/ES (2).
            
         
               (3)
            
            
               Če se škodljivci kljub navedenim ukrepom vnesejo v Skupnost, je pomembno, da se sprejmejo dodatni varnostni ukrepi za omejitev širjenja bolezni po vsej Skupnosti. Zato je primerno, da se v spričevalo za trgovanje znotraj Skupnosti z živimi čebelami in čmrlji vključijo zdravstvene zahteve za živali glede pojava malega panjskega hrošča in pršice Tropilaelaps.
            
         
               (4)
            
            
               Namen teh zahtev je omejiti premike živih čebel (Apis mellifera) in čmrljev (Bombus spp.) z okuženih območij. Ker se mali panjski hrošč in pršica Tropilaelaps lahko hitro širita, mora biti v primeru pojava navedenih škodljivcev obseg območja, za katero velja omejitev, vsaj 100 kilometrov okoli okuženih gospodarstev.
            
         
               (5)
            
            
               Poleg tega je bil v skladu z Odločbo 2003/623/ES (3) vzpostavljen celovit računalniški veterinarski sistem Traces (Trade Control and Expert System). Da bi sistem Traces kar najučinkoviteje deloval, morajo biti vzorci spričeval za trgovanje znotraj Skupnosti združljivi s tem elektronskim sistemom.
            
         
               (6)
            
            
               Zato je treba spremeniti zdravstvena spričevala iz Priloge E k Direktivi 92/65/EGS, da se olajša delovanje sistema Traces, poleg tega pa je treba spremeniti tudi zdravstveno spričevalo iz dela 2 Priloge E in vanj vključiti dodatne zdravstvene zahteve za trgovino z živimi čebelami in čmrlji.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga E k Direktivi 92/65/EGS se nadomesti s Prilogo k tej odločbi.
   Člen 2
   Ta odločba se uporablja od 1. maja 2007.
   Člen 3
   Ta odločba je naslovljena na države članice.
   
      V Bruslju, 26. aprila 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 14.9.1992, str. 54. Direktiva, kakor je bila nazadnje spremenjena z Direktivo 2004/68/ES (UL L 139, 30.4.2004, str. 321).
   
      (2)  UL L 328, 17.12.2003, str. 26. Odločba, kakor je bila spremenjena z Odločbo 2005/60/ES (UL L 25, 28.1.2005, str. 64).
   
      (3)  UL L 216, 28.8.2003, str. 58.
   
      PRILOGA
      
         
            „PRILOGA E
            Del 1 –   Zdravstveno spričevalo za trgovanje z živalmi z gospodarstev
            
               
            
               
            
               
            Del 2 –   Zdravstveno spričevalo za trgovanje s kolonijami čebel/čebel matic in čmrljev
            
               
            
               
            Del 3 –   Zdravstveno spričevalo za trgovino z živalmi, semenom, zarodki, in jajčnimi celicami iz odobrenih ustanov, inštitutov ali središč